สมัชชาคนจนนัด ทักษิณ กินข้าวถกความจน
กรุงเทพฯ-13 มี.ค.48 การชุมนุมครั้งนี้ถือว่าเป็นการประชุมใหญ่ ทั้งจะเชิญพ.ต.ท.ทักษิณ ชินวัตร นายกรัฐมนตรี เข้าร่วมรับประทานอาหารร่วมกับแกนนำกลุ่มสมัชชาคนจน ในระหว่างการชุมนุม เหมือนสมัยรัฐบาลทักษิณ 1 มาแล้ว น.ส.วนิดา ตันติวิทยาพิทักษ์ ที่ปรึกษาสมัชชาคนจน กล่าว วานนี้( 13 มี.ค.) องค์กรภาคประชาชน อาทิ สมัชชาคนจน คณะกรรมการรณรงค์เพื่อประชาธิปไตย(ครป.) เครือข่าย 30 องค์กรต้านคอรัปชั่น แถลงกิจกรรมภาคประชาชน เรื่อง สัญญาประชาคนฉบับทักษิณ : กับการตรวจสอบของภาคประชาชน ที่จะจัดชุมนุมใหญ่ในวันที่ 15-17 มี.ค.หน้ารัฐสภา นางสาววนิดา กล่าวว่า รัฐบาลทักษิณชุดใหม่ ต้องแถลงนโยบายแก้ปัญหาความยากจน โดยสมัชชาคนจนในฐานะองค์กรภาคประชาชน ที่เคลื่อนไหวเรื่องนี้มานาน จะเดินทางไปชุมนุมหน้าทำเนียบรัฐบาลในวันที่ 15 - 17 มี.ค.นี้ เพื่อขอเข้าไปมีส่วนร่วมกับรัฐบาลในการแก้ไขปัญหาให้กับคนจน โดยเฉพาะปัญหาเรื่องความยากจน น.ส.วนิดา กล่าวว่า คนยากจนมีฉันทานุมัติร่วมกันที่จะมารวมตัวกันเพื่อดำเนินการตรวจสอบนโยบายการแก้ปัญหาของรัฐบาล ส่วนกระบวนการตรวจสอบนั้น จะมุ่งดูนโยบายใหม่ของรัฐทักษิณว่ามีเรื่องใดบ้างที่ดูเหมือนจะเบี่ยงเบนไปจากเจตนารมณ์ของประชาชน รัฐบาลทักษิณต้องยอมรับบทเรียนการทำงาน การแก้ปัญหาความยากจนในอดีตที่ผ่านมา ว่ามีข้อผิดพลาด ไม่ควรปิดกั้นการมีส่วนร่วมของประชาชน ที่ปรึกษาสมัชชาคนจนกล่าว 
กรุงเทพฯ-13 มี.ค.48 การชุมนุมครั้งนี้ถือว่าเป็นการประชุมใหญ่ ทั้งจะเชิญพ.ต.ท.ทักษิณ ชินวัตร นายกรัฐมนตรี เข้าร่วมรับประทานอาหารร่วมกับแกนนำกลุ่มสมัชชาคนจน ในระหว่างการชุมนุม เหมือนสมัยรัฐบาลทักษิณ 1